《新繁县显曜院》
宋代·梅挚

绣地萦回宝势长，遍游宁倦徙胡床。禅斋不顾幡风影，讲席乱胡花雨香。

苔阵暗连僧榻古，蕉旗低映佛窗凉。我来懒上东台上，目送霜楸感北堂。

作者简介：成都新繁人，字公仪。仁宗天圣间进士。历通判苏州，有惠政。庆历中擢侍御史，上言论李用和不宜除宣徽使，又奏减资政殿学士员、召待制同议政、复百官转对等。后以龙图阁学士知滑州，用州兵代民以修河备。请知杭州，帝赐诗宠行。累迁右谏议大夫，徙江宁府，又徙河中。喜为诗，多警句。有《奏议》。